**Pouk na daljavo**

**Mpz 5.-9.r**

**Datum: 19.5. in 22.5.2020**

**Učiteljica** [**lidia.wolf@oskoroskabela.si**](mailto:lidia.wolf@oskoroskabela.si)

**Drage pevke in pevci!**

Kar lepo nam gre, vi prepevate doma, jaz prepevam doma, skupaj smo pravi zbor!

Kaj bomo prepevali v tem tednu?

Pomlad je najlepša prav v tem času.. Zvončki in trobentice so odcveteli, travnik pa je poln pisanega cvetja. Tudi drevje se zaljša v prelepe cvetne obleke. Na našem vrtu bo češnja zdaj zdaj svoje veje prekrila s čudovitimi cvetovi.



Ko sem jo občudovala, sem se spomnila na pesem **Ko boš prišla na Bled**.

V njej pesnik Frane Milčinski - Ježek med drugim pravi:»..za naju ves bo svet, kot češnjev cvet.«

**Naloga**

Na spodnji povezavi pesem poslušaj in se jo nauči.

<https://www.youtube.com/watch?v=QZtT7nOLR8k> – original z besedilom

**Naloga**

Na spodnjih povezavah lahko poslušaš različne izvedbe pesmi.

<https://www.youtube.com/watch?v=E0tol0F3F-4> – Perpetuum Jazzile

<https://www.youtube.com/watch?v=ZOXLuuMjSm0> - Klemen Bunderla

<https://www.youtube.com/watch?v=dsWvAwKULx8> – Flat Hats gipsy swing

Poskusi se naučiti pesem KO V ŠOLO PRIDEM SPET, ki se poje na isto melodijo kot pesem Ko boš prišla na Bled. Besedilo je spremenjeno oz. prirejeno glede na okoliščine, v katerih se nahajamo. Prvi del pesmi je napisan tako, kot da poješ s tvojega zornega kota (Ko v šolo pride**m** spet), drug del pa je napisan tako, kot da bi ti pel oz. pela nekomu drugemu za spodbudo, da jo oz. ga spomniš, kako bo lepo, ko boste spet v šoli. (Ko v šolo pride**š** spet).

Pesem se lahko izvaja na več načinov:

prvi del je sicer napisan za deklico, ki s sošolko od veselja prepevata na hodniku (na hodnik šl**i** zapet),

lahko pa deklica s sošolcem prepeva na hodniku (na hodnik šl**a** zapet).

Tretja možnost je, da poje fant, ki gre s sošolcem ali s sošolko zapet na hodnik, skratka v vseh primerih, ki so drugačni kot je zapisan v izvirniku pesmi, je potrebno prilagoditi le delčke besedila tako, da bo sporočilo smiselno.

Lahko pa tudi sam/-a poiščeš kakšno rimo in sestaviš verz ali pesem na melodijo, ki jo poznaš.

<https://youtu.be/eSdD5Q3vcWA>

**KO V ŠOLO PRIDEM SPET**

(Judita Jereb Pohlen po predlogi

Ko boš prišla na Bled)

Ko v šolo pridem spet,

v učilnico sedet,

za mene ves bo svet,

kot češnjev cvet.

Na hodnik šli zapet,

s sošolko bova spet

in srčece si gret,

ko v šolo pridem spet.

Moj srček zlat

bo delal tika-tak,

ko za klopjo sedel bo vsak.

Ko v šolo pridem spet,

v učilnico sedet,

za mene ves bo svet,

kot češnjev cvet.

Mmmmmmm….

Mmmmmmm…

Ko v šolo prideš spet

v učilnico sedet,

za tebe ves bo svet,

kot češnjev cvet.

Na hodnik šli zapet

s sošolci bomo spet

in srčeca si gret,

ko v šolo prideš spet.

Tvoj srček zlat

bo delal tika-tak,

ko za klopjo sedel bo vsak.

Ko v šolo prideš spet

v učilnico sedet,

za vse nas ves bo svet,

kot češnjev cvet.

Vesel pevski pozdrav, u. Lidia

